**E-izobraževanje za sindikalne zaupnike:**

**VARNOST IN ZDRAVJE PRI DELU**

(»Vloga in naloge sindikalnih zaupnikov pri spodbujanju delavcev za ohranjanje varnosti in zdravja pri delu«)

**Namen seminarja:** Velika večina delavcev in delavk se na delovnem mestu počuti preganjane in pod časovno prisilo, hkrati pa na račun prostega časa delajo dlje, da bi lahko opravili vse zadane delovne naloge. Dolgoročni učinki takšnega načina dela so za delovno populacijo tragični. Takšen način dela vodi v konstanten stres, ki ima za posledico izgorelost.

Z vnašanjem sprememb v načine vodenja in komuniciranja bodo imeli koristi vsi, tako država, delodajalci kot zaposleni. E-izobraževanje ponuja sindikalnim zaupnikom konkretne napotke in rešitve za izboljšavo organizacije dela, vodenja, poslovnega komuniciranja in učinkovitega reševanja konfliktov. Vse te kompetence morajo imeti razvite, saj s tem lažje uresničujejo svojo predstavniško vlogo.

**Ciljna skupina:** sindikalni zaupniki

**Udeleženci so ob koncu e-izobraževanja seznanjeni z/s :**

* tem, kako organizirati svoj delovni čas; prepoznati nujne in pomembne delovne naloge od tistih, ki to niso; kako te naloge razdeliti po vsebini in trajanju in umestiti v svoj urnik tako, da bo delovni čas čim bolje izkoriščen,
* uporabo učinkovitih komunikacijskih pristopov in veščin, s pomočjo katerih bodo zmanjšali nesporazume in vplivali na ohranjanje pozitivnega delovnega vzdušja; kako izražati nestrinjanje na način, ki spodbudno vpliva na delo in sogovornike; seznanjeni so s ključnimi značilnostmi neverbalne komunikacije in prepoznavanjem neprimernega vedenjaj
* pravočasnim prepoznavanjem konfliktnih situacij in kako se nanje odzvati, veščinami za uspešno reševanje konfliktov.

**VSEBINA:**

1.sklop: Organizacija delovnega časa

2.sklop: Učinkovita poslovna komunikacija in vodenje

3.sklop: Reševanje konfliktov na delovnem mestu

**Trajanje:** uvodna delavnica v obsegu 8 pedagoških ur klasičnega usposabljanja (4 pedagoške ure so namenjene seznanjanju z uporabo e-učilnice in potekom e-izobraževanja, preostali del pa predavanju s področja Varnosti in zdravja pri delu) + 14 dnevno e-izobraževanje ob administrativno tehnični podpori in podpori izvajalke izobraževanja

**Predavatelj/ica:** Snežana Kragelj

**Termin izvedbe:**

Uvodna delavnica bo **12.11.2019** na**Ljudski univerzi Murska Sobota, Slomškova ulica 33, 9000 Murska Sobota** (od 9. ure do 16. ure). E-izobraževanje bo potekalo med **13.11.2019 in 26.11.2019**.

Prijave zbiramo **do 5.11.2019** po elektronski pošti:izobrazevanje@sindikat-zsss.si ali na naslov ZSSS-izobraževanje, Dalmatinova 4, 1000 Ljubljana.

**Predstavitev predavateljice:**

Snežana Kragelj, univ. dipl. pedagoginja in prof. sociologije, se že 15 let ukvarja s svetovanjem na področju dinamike medosebnih odnosov zaposlenim v podjetjih.Sodeluje pri projektih povezanih z zmanjševanjem stresa na delovnem mestu, odpravljanju njegovih škodljivih posledic, zmanjševanju nasilja v medosebnih odnosih.

V letih 2015-2016 je sodelovala v projektu ZSSS »Boljše poklicno zdravje delavcev z usposabljanjem delavskih zaupnikov za varnost in zdravje pri delu za učinkovito sodelovanje pri ocenjevanju tveganja«, katerega cilj je bilo izboljšanje poklicnega zdravja zaposlenih z usposabljanjem njihovih predstavnikov, ki so bili izvoljeni, da pri delodajalcu zastopajo njihov interes za varno in zdravo delo. Snežana Kragelj je v omenjenem projektu za delavske predstavnike pripravila e-učila na to tematiko.

**Kotizacija:** brezplačna

Potni stroški v okviru projekta niso povrnjeni.

*E-izobraževanje je udeležencem prijazna oblika izobraževanja. Vse aktivnosti, povezane z izobraževanjem, lahko udeleženec opravi preko računalnika. Izvajalo se bo preko e-učilnice ZSSS, spletnega portala za pridobivanje novih znanj in veščin na vsakem koraku - doma, v službi, na poti, v tujini. Za dostop potrebujete le internetno povezavo, uporabniško ime in geslo. Slednja dobite ob prijavi na e-izobraževanje. E-izobraževanje za sindikalne zaupnike poteka v okviru projekta »Za krepitev socialnega dialoga«, v katerem smo razvili tri programe izobraževanja in e-gradiva za sindikalne zaupnike in sicer na temo Varnost in zdravje pri delu, Socialni dialog in Vseživljenjsko učenje. Zaradi prepletenosti tem sindikalnim zaupnikom priporočamo udeležbo na vseh treh e-izobraževanjih. E-izobraževanja bodo potekala v vseh regijskih mrežah ZSSS med majem 2019 in junijem 2020. Termini e-izobraževanj bodo objavljeni na spletni strani* [*http://www.zsss-zksd.si/*](http://www.zsss-zksd.si/)*.*

*Projekt »Za krepitev socialnega dialoga« financirata Republika Slovenija in Evropska unija iz Evropskega socialnega sklada.*